
DR.30.10.2013 9 

 

dalam mendepani suasana ekonomi negara dan dunia ini, sudah tentulah negara bersedia 
ke arah itu. Ini pada pendirian saya. Akan tetapi, apa pun kita tunggulah mungkin jawapan 
yang lebih tepat daripada Yang Amat Berhormat Perdana Menteri. Sekian, terima kasih. 

 

4. Puan Teresa Kok Suh Sim [Seputeh] minta Menteri Komunikasi dan Multimedia 

menyatakan, bilangan aduan yang diterima oleh MCMC sejak 1 Januari 2013. Nyatakan 
bilangan aduan dan jenis aduan yang telah diambil tindakan oleh MCMC. 

 Timbalan Menteri Komunikasi dan Multimedia [Dato' Jailani bin Johari]:  
Assalamualaikum warahmatullaahi wabarakaatuh dan selamat datang juga saya ucapkan 
kepada para pelajar sekolah menengah ke Dewan yang mulia ini. Terima kasih Tuan Yang 
di-Pertua dan terima kasih juga kepada Yang Berhormat Seputeh yang menanyakan 
soalan.  

Tuan Yang di-Pertua,  saya memohon untuk menjawab pertanyaan ini bersekali 
dengan pertanyaan daripada Yang Berhormat Tanjong Piai, Yang Berhormat Bachok dan 
Yang Berhormat Klang pada tarikh 18, 25 dan 26 November kerana ia menyentuh perkara 
yang sama iaitu berkaitan media sosial dan penyalahgunaan internet. 

 Timbalan Yang di Pertua [Dato' Haji Ismail bin Haji Mohamed Said]:  Ya, sila. 

Dato' Jalilani bin Johari: Terima kasih. Untuk makluman Ahli Dewan yang mulia 

ini, bagi tempoh 1 Januari 2013 sehingga 30 September 2013, pihak kementerian melalui 
Suruhanjaya Komunikasi dan Multimedia (SKMM) telah menerima sejumlah 8,101 aduan di 
mana 63% daripadanya adalah mengenai prestasi perkhidmatan pemberi perkhidmatan 
seperti ketidakpuasan hati pengguna dengan perkhidmatan yang kurang memuaskan, 
sambungan jalur lebar yang perlahan dan liputan perkhidmatan 3G yang masih belum 
meluas. Selebihnya iaitu 37% daripada jumlah aduan adalah berkaitan mengenai 
kandungan melalui media baru, SMS, TV dan radio. Ini termasuk juga struktur 
telekomunikasi dan radiasi, jenayah siber seperti phishing dan lain-lain serta terdapat juga 
aduan yang di lapor adalah di luar bidang kuasa SKMM. Aduan tersebut sama ada diambil 
tindakan di bawah peruntukan Akta Komunikasi dan Multimedia 1998 atau akan dirujuk 
terus ke agensi berkaitan seperti PDRM, JAKIM dan sebagainya untuk tindakan 
selanjutnya.  

 Sepanjang tempoh 2008 hingga 2013, pihak SKMM telah menyekat 6,640 laman 
web yang melanggar Akta Komunikasi dan Multimedia serta undang-undang bertulis negara 
yang lain yang melibatkan kesalahan seperti laman web bank palsu, pelanggaran hak cipta, 
kandungan lucah dan lain-lain. Sehingga kini, sebanyak 29 kes sedang dalam siasatan 
SKMM bagi kesalahan di bawah seksyen 233, Akta Komunikasi dan Multimedia 1998 
termasuklah kes-kes di mana media sosial dan blog digunakan untuk menghina Seri 

Paduka Baginda Yang di-Pertuan Agong dan institusi Sultan dan Raja. Terkini, seorang 
individu yang berumur 28 tahun telah disabit di bawah seksyen 233 akta yang sama dengan 
kesalahan menghina Sultan Johor, Sultan Ibrahim Sultan Iskandar menerusi laman 
Facebook dan telah didenda sebanyak RM20,000 oleh Mahkamah Sesyen.  

Untuk makluman Ahli Dewan yang mulia ini, pengguna internet di negara ini telah 
melebihi 17 juta orang dan pengguna aplikasi media sosial terutamanya Facebook adalah 
yang paling ramai di negara ini mengikut nisbah pengguna dan bilangan penduduknya. 
Semua pengguna media sosial di negara ini masih lagi diberikan kebebasan untuk 
mengutarakan pendapat masing-masing selagi ia termaktub di bawah Perlembagaan 
Persekutuan dan tidak melanggar undang-undang yang sedia ada.  

 Ini semua mencerminkan tahap kebebasan bersuara dan maklumat di negara ini 
adalah di kedudukan yang lebih baik daripada apa yang digambarkan. Pihak kementerian 
melalui SKMM sentiasa melakukan pemantauan terhadap kandungan internet secara 
rambang dan pemantauan berdasarkan aduan. Menyedari bahawa kandungan laman web 
dan blog ini tidak dapat dikawal sepenuhnya, pihak suruhanjaya mengambil tindakan 
proaktif untuk mendidik pengguna-pengguna internet melalui penggunaan internet secara 
positif serta mengamalkan pengawalseliaan kendiri, dengan izin, self-regulation. 

 



dalam mendepani suasana ekonomi negara dan dunia ini, sudah tentulah negara bersedia ke arah itu. Ini pada pendirian saya. Akan tetapi, apa pun kita tunggulah mungkin jawapan yang lebih tepat daripada Yang Amat Berhormat Perdana Menteri. Sekian, terima kasih. 4. Puan Teresa Kok Suh Sim [Seputeh] minta Menteri Komunikasi dan Multimedia menyatakan, bilangan aduan yang diterima oleh MCMC sejak 1 Januari 2013. Nyatakan bilangan aduan dan jenis aduan yang telah diambil tindakan oleh MCMC. Timbalan Menteri Komunikasi dan Multimedia [Dato' Jailani bin Johari]: Assalamualaikum warahmatullaahi wabarakaatuh dan selamat datang juga saya ucapkan kepada para pelajar sekolah menengah ke Dewan yang mulia ini. Terima kasih Tuan Yang di-Pertua dan terima kasih juga kepada Yang Berhormat Seputeh yang menanyakan soalan. Tuan Yang di-Pertua, saya memohon untuk menjawab pertanyaan ini bersekali dengan pertanyaan daripada Yang Berhormat Tanjong Piai, Yang Berhormat Bachok dan Yang Berhormat Klang pada tarikh 18, 25 dan 26 November kerana ia menyentuh perkara yang sama iaitu berkaitan media sosial dan penyalahgunaan internet. Timbalan Yang di Pertua [Dato' Haji Ismail bin Haji Mohamed Said]: Ya, sila. Dato' Jalilani bin Johari: Terima kasih. Untuk makluman Ahli Dewan yang mulia ini, bagi tempoh 1 Januari 2013 sehingga 30 September 2013, pihak kementerian melalui Suruhanjaya Komunikasi dan Multimedia (SKMM) telah menerima sejumlah 8,101 aduan di mana 63% daripadanya adalah mengenai prestasi perkhidmatan pemberi perkhidmatan seperti ketidakpuasan hati pengguna dengan perkhidmatan yang kurang memuaskan, sambungan jalur lebar yang perlahan dan liputan perkhidmatan 3G yang masih belum meluas. Selebihnya iaitu 37% daripada jumlah aduan adalah berkaitan mengenai kandungan melalui media baru, SMS, TV dan radio. Ini termasuk juga struktur telekomunikasi dan radiasi, jenayah siber seperti phishing dan lain-lain serta terdapat juga aduan yang di lapor adalah di luar bidang kuasa SKMM. Aduan tersebut sama ada diambil tindakan di bawah peruntukan Akta Komunikasi dan Multimedia 1998 atau akan dirujuk terus ke agensi berkaitan seperti PDRM, JAKIM dan sebagainya untuk tindakan selanjutnya. Sepanjang tempoh 2008 hingga 2013, pihak SKMM telah menyekat 6,640 laman web yang melanggar Akta Komunikasi dan Multimedia serta undang-undang bertulis negara yang lain yang melibatkan kesalahan seperti laman web bank palsu, pelanggaran hak cipta, kandungan lucah dan lain-lain. Sehingga kini, sebanyak 29 kes sedang dalam siasatan SKMM bagi kesalahan di bawah seksyen 233, Akta Komunikasi dan Multimedia 1998 termasuklah kes-kes di mana media sosial dan blog digunakan untuk menghina Seri Paduka Baginda Yang di-Pertuan Agong dan institusi Sultan dan Raja. Terkini, seorang individu yang berumur 28 tahun telah disabit di bawah seksyen 233 akta yang sama dengan kesalahan menghina Sultan Johor, Sultan Ibrahim Sultan Iskandar menerusi laman Facebook dan telah didenda sebanyak RM20,000 oleh Mahkamah Sesyen. Untuk makluman Ahli Dewan yang mulia ini, pengguna internet di negara ini telah melebihi 17 juta orang dan pengguna aplikasi media sosial terutamanya Facebook adalah yang paling ramai di negara ini mengikut nisbah pengguna dan bilangan penduduknya. Semua pengguna media sosial di negara ini masih lagi diberikan kebebasan untuk mengutarakan pendapat masing-masing selagi ia termaktub di bawah Perlembagaan Persekutuan dan tidak melanggar undang-undang yang sedia ada. Ini semua mencerminkan tahap kebebasan bersuara dan maklumat di negara ini adalah di kedudukan yang lebih baik daripada apa yang digambarkan. Pihak kementerian melalui SKMM sentiasa melakukan pemantauan terhadap kandungan internet secara rambang dan pemantauan berdasarkan aduan. Menyedari bahawa kandungan laman web dan blog ini tidak dapat dikawal sepenuhnya, pihak suruhanjaya mengambil tindakan proaktif untuk mendidik pengguna-pengguna internet melalui penggunaan internet secara positif serta mengamalkan pengawalseliaan kendiri, dengan izin, self-regulation.